Document ID: /roh_data/filtered/fineweb-2-filterrobots_roh.jsonl.gz/70876

Tar la staziun Surovas en Puntraschigna ha glindesdi suentermezdi brischà in vagun da persunas da la Viafier retica. Tut las viagiaturas e viagiaturs han pudì bandunar sez il tren e nagin saja vegnì blessà, communitgescha la Polizia chantunala. Ils pumpiers hajan gì spert sut controlla il fieu. Suenter 45 minutas hajan las 10 forzas d'intervenziun da l'agid stradal e dals pumpiers da Puntraschigna stizzà il fieu.
Il vagun donnegià è vegnì distatgà dal rest dal tren, uschia ch'il rest dal tren ha pudì ir vinavant fin Tirano. La raschun per l'incendi vegn uss sclerì tras il Servetsch d'inquisiziun svizzer, la SUST ensemen cun la Polizia chantunala.